ઉનાળાના વેકેશનમાં અમદાવાદની મુલાકાતે આવનારા લોકો બીઆરટીએસ બસ સ્ટેન્ડ પરથી ‘ઇલેકટ્રોનિક ડિસ્પ્લે સ્ક્રીન’ને જોઇને નિરાશ થાય છે. આ સ્ક્રીન જે તે રૂટની બસ ક્યારે આવશે તેની માહિતી આપે છે. રોજબરોજના ઉતારુઓને પણ સ્ક્રીનની માહિતી ઉપયોગી થાય છે. જો કે અત્યારે તો સ્ક્રીન બંધ છે અથવા ‘અંડર ટેસ્ટિંગ’ની પટ્ટી ઝળકતી રહે છે. આ અંગે બીઆરટીએસના સત્તાવાળાએ કહે છે બીઆરટીએસ સર્વિસને આધુનિક બનાવવાની હોઇ આઇટીએમએસ હેઠળ પ્રોજેકટ હાથ ધરાયો છે. વિકાસલક્ષી કામગીરીના કારણે અત્યારે ઉતારુઓને થોડીક પરેશાની ઉઠાવવી પડે છે. અત્રે ઉલ્લેખનીય છે કે બીઆરટીએસને વધુ સ્માર્ટ બનાવવા તંત્ર દ્વારા વિશેષ પ્રકારના પ્રોજેકટ હાથ ધરાયા છે.